Mihkel Kangur

Mihkel Kangur (sündinud 25. aprillil 1975) on eesti ökoloog ja poliitik, 2023–2024 erakonna Eestimaa Rohelised juht. Ta on sündinud ja üles kasvanud Eesti NSV Teaduste Akadeemia Zooloogia ja Botaanika Instituudi Limnoloogiajaamas (tänapäeval Eesti Maaülikooli Võrtsjärve õppekeskus) järveteadlaste Külli Kanguri ja Andu Kanguri perekonnas. Ta õppis Rannu Koolis aastatel 1982–1990 ja Nõo Reaalgümnaasiumis 1990–1993. Seejärel õppis ta Tallinna Pedagoogilises Ülikoolis aastatel 1994–1999 bakalaureuseõppes ja 1999–2001 magistriõppes geoökoloogia eriala. Ta kaitses doktoritöö Tallinna Ülikoolis 2005. aastal. Aastatel 1993–1994 töötas ta Ridala Põhikoolis õpetajana. Ta asus tööle Ökoloogia Instituudis 1997. aastal. Samas asutuses töötas ta direktorina aastatel 2005–2015. Ökoloogia instituudi restruktureerimise järel ökoloogia keskuseks juhatas ta seda Tallinna Ülikooli Loodus- ja terviseteaduste instituudi struktuuriüksust aastatel 2015–2018. Ta töötab Tallinna Ülikoolis jätkusuutliku arengu dotsendina ja ökoloogia vanemteadurina. Ta on juhendanud nii üliõpilaste bakalaureuse-, magistri- ja doktoritöid kui ka Tallinna Ülikooli ELU projekte. Ta on pidanud loenguid Eesti Kunstiakadeemias ja CETYS-e ülikoolis Mehhikos. Mihkel Kanguri teadustöö keskmes on olnud Eesti taimkatte ja järvede arengumustrite uurimine. Tema doktoritöö keskendus küsimustele, kuidas kajastuvad eritüübilised häiringud ja taimkatte mustrilisus järvesetetesse akumuleerunud õietolmuprofiilides ning kuidas selle informatsiooni põhjal tõsta taimkatterekonstruktsioonide täpsust. Tema andmestik on aidanud valideerida taimkatte kvantitatiivse rekonstrueerimise matemaatilisi mudeleid. Alates 2013. aastast on ta üha rohkem keskendunud jätkusuutliku arengu hariduse küsimustele. 2018 – Eesti Teaduskoda, asutajaliige 2017–... Eesti Teadushuvihariduse Liit, liige 2017–... Eesti Keskkonnahariduse Ühing, liige 2015–... Tallinna Ülikooli Kirjastus, Acta Naturalia et Realia, kolleegiumi esimees 2015–... Future Earth Eesti komitee, juhataja 2015–... Tallinna Ülikool, Ühiskonnateaduste instituut, nõukogu liige 2015–... Tallinna Ülikooli Senat, Arendus ja majanduskomisjon, juhataja 2013–... Tallinna Linnavolikogu innovatsioonikomisjon, liige 2012–... Teadusaasta saadik 2012–... Tallinna Ülikooli Akadeemiline Raamatukogu, nõukogu liige 2011–... Eesti teaduse infrastruktuuride teekaardi objekti "Eesti Keskkonnaobservatoorium (KKOBS)", nõukogu liige 2010–... Eesti Geograafia Selts, president 2010–... Jaan-Mati Punningu nimeline sihtkapital, nõukogu liige 2009–... Eesti Geograafia Selts, juhatuse liige 2005–... Tallinna Ülikooli Senati liige 2016–2017 Future Earth European Alliance, Chairman 2015–2018 Tallinna Ülikool, Loodus ja terviseteaduste instituut, Ökoloogia keskus, juhataja 2011–2015 Tallinna Ülikooli Senati juhataja 2011–2016 Keskkonnakaitse ja -tehnoloogia teadus- ja arendustegevuse (KESTA) programm, nõukogu liige 2010–2011 Sihtasutus Innovatiivse hoone ja elukeskkonna kompetentsikeskus, nõukogu esimees 2009–2012 Sihtasutus Innovatiivse hoone ja elukeskkonna kompetentsikeskus, nõukogu liige 2006–2011 Tallinna Ülikooli Senat, Arenduskomisjoni esimees 2003–2004 Tallinna Pedagoogilise Ülikooli nõukogu liige 1997–... Eesti Üliõpilaste Keskkonnakaitse Ühing "Sorex" asutajaliige 1992–... Nõo Noorte Mägiklubi, liige Mihkel Kangur on teadusaasta saadikuna esinenud korduvalt avalike sõnavõttudega meedias teaduse populariseerimiseks ning teaduse positsioonile ühiskonnas tähelepanu juhtimiseks. Ta on pidanud avalikke loenguid, esinenud koolides ja ühingutes. Ta on järgmiste teadust populariseerivate "Ühe minuti loengute" ja "Teadlane teab" klippide autor: Kas maakera suudab inimest kanda? Milline näeks Eesti loodus välja ilma inimese sekkumiseta? Mis on ühisvaratragöödia? Kuidas mõjub prügi loodusele? Mis on NIMBY? Mihkel Kangur kandideeris 2017. aasta kohalike omavalitsuste valimistel Põhja-Tallinnas Sotsiaaldemokraatliku erakonna ridades. Ta on Põhja-Tallinna linnaosakogu liige ning selle maakomisjoni liige. Ta on Elurikkuse Erakonna üks asutajaid ja eestvedajaid, 2019. aastal erakonna peaministrikandidaat. 2023. aastal sai Kangurist erakond Eestimaa Rohelised kaasesimees ja juhatuse liige. Ta lahkus 20. veebruaril 2024 erakonnast, kuna ei leidnud enam töö kõrvalt aega erakonna töösse panustada. Roheliste kaasesimees Mihkel Kangur lahkus erakonnast, ERR, 22. veebruar 2024 Mihkel Kangur Eesti Teadusinfosüsteemis Mihkel Kangur Tallinna Ülikooli kodulehel Mihkel Kangur Eesti Entsüklopeedias Mihkel Kanguri isiklik koduleht [1] Videoloeng: Diskreetne loodusteaduste õhtukursus — Kliimaprobleemide nurjatus